钦定古今图书集成/明伦汇编/氏族典/第289卷 > 《廖用贤尚友录》 > 唐邕
## 钦定古今图书集成/明伦汇编/氏族典/第289卷 > 《廖用贤尚友录》 > 唐邕

按《北齐书唐邕传》，“邕字道和，太原晋阳人，其先自晋
昌徙焉。父灵芝，魏寿阳令。邕少明敏，有治世才具。太
昌初，或荐于高祖，命其直外兵曹，典执文帐。邕善书
计，彊记默识，以干济见知，擢为世宗大将军府参军。
及世宗崩，事出仓卒，显祖部分将士，镇压四方，夜中
召邕支配，造次便了。显祖甚重之，领中书舍人。肃宗”
作相，除黄门侍郎。天统初，除侍中、并州大中正，又拜
护军。后出为赵州刺史，迁右仆射，又迁尚书令，封晋
昌王，录尚书事。属周师来寇，丞相高阿那肱率兵赴
援，邕配割不甚从允，因此有隙。肱谮之，遣侍中斛律
孝卿宣旨责让。邕自恃“从霸朝以来常典枢要，历事
六帝，恩遇甚重，一旦为孝卿所轻，负”气郁怏，形于辞
色。帝平阳败后，邕遂宗树“安德王”为帝信宿。城陷，邕
遂降周，依例授仪同大将军，卒于凤州刺史。邕三子。
长子君明，开府仪同三司。开皇初，卒于应州刺史。次
子君彻，中书舍人，隋顺、戎二州刺史，大业中，卒于武
贲郎将。少子君德，以邕降周伏法。